สังคมข่าวหุ้นเล็กเซียวหงส์
ดัชนีหุ้นไทย (26 ส.ค.) ปิดตลาด 1,549.41 จุด บวก 5.31 จุด มูลค่าซื้อขาย 48,007 ล้านบาท นักลงทุนต่างชาติขายสุทธิ 751.94 ล้านบาท แต่มูลค่าซื้อสุทธิสะสมของนักลงทุนต่างชาติ เดือนส.ค.ซื้อสุทธิ 30,187 ล้านบาท และนับตั้งแต่ต้นปี ซื้อสุทธิ 111,067.63 ล้านบาท สัปดาห์นี้ประเมินกรอบแนวรับ 1,530 จุด และแนวต้าน 1,560 จุด...
29 ส.ค. 2559

ดัชนีหุ้นไทย (26 ส.ค.) ปิดตลาด 1,549.41 จุด บวก 5.31 จุด มูลค่าซื้อขาย 48,007 ล้านบาท นักลงทุนต่างชาติขายสุทธิ 751.94 ล้านบาท แต่มูลค่าซื้อสุทธิสะสมของนักลงทุนต่างชาติ เดือนส.ค.ซื้อสุทธิ 30,187 ล้านบาท และนับตั้งแต่ต้นปี ซื้อสุทธิ 111,067.63 ล้านบาท สัปดาห์นี้ประเมินกรอบแนวรับ 1,530 จุด และแนวต้าน 1,560 จุด…
*…TACCลูกรักของ “ชัชชวี วัฒนสุข” ราคามาแรงจริงๆ ระยะสั้นมีลุ้นแนวต้าน 10 บาท ดูจากโมเดลธุรกิจทำให้มองเห็นการเติบโตของรายได้และกำไรอย่างชัดเจน ทำให้ราคาหุ้นTACC เก็งกำไรกันได้อีกหลายรอบทีเดียว แต่ขึ้นแรงๆช่วงนี้ระวังแรงขายทำกำไรกันด้วยนะ…
*…GPSC หนึ่งในบริษัทลูกเครือปตท.ใครอยากได้ปันผล 0.45 บาท ต้องซื้อภายในวันนี้(29ส.ค.)เท่านั้น แต่หากใครคิดการณ์ไกลลงทุนระยะยาว ให้รอช้อนซื้อพรุ่งนี้ได้เลย ว่ากันว่า“ถูกกว่านี้”จะไม่มีอีกแล้ว เพราะโครงการโรงไฟฟ้าต่างๆที่ลงทุนไว้กำลัง“เข้าสู่ฤดูกาลเก็บเกี่ยว”พร้อมๆกับ“การลงทุนใหม่”อย่างต่อเนื่อง ส่วน TOP อีกหนึ่งในเครือปตท.ล่าสุดประกาศปันผล 1.50 บาท ขึ้นXD 8 ก.ย.59 นะครับ…
*…ORI หุ้นของเฮีย“พีระพงศ์ จรูญเอก”เกิดอะไรขึ้นเนี่ย.? ราคาพุ่งปรี๊ด 26.32% ปรับขึ้นสุดรอบ 3 เดือน งานนี้ไม่ธรรมดาสงสัย“เจ้ามือพาทัวร์”เพราะหากซื้อเพื่อรับปันผลแค่ 0.10 บาท ดูไม่สมเหตุสมผลแน่..แต่ปัญหา“ใครลาก..ใครจูง”นี่สิ..ต้องมีคำตอบ..ว่าแต่“เฮียพีระพงศ์”จะหาคำตอบหรือไม่..เท่านั้นเอง…
*…JUTHA มีบิ๊กล็อต 1 รายการเดียว 15,715,000 หุ้น ราคาเฉลี่ย 3 บาท มูลค่าซื้อขาย 47.145 ล้านบาท ส่องดูโครงสร้างผู้ถือหุ้น เชื่อว่าเป็นการทำดีลของผู้ถือหุ้นชื่อ“นีรชา ปานบุญห้อม”เหตุจำนวนหุ้นที่ถืออยู่ตรงกับจำนวนบิ๊กล็อตเป๊ะเลย..แต่จะ “ขายให้ใคร..ขายทำไม”เดี๋ยวคงได้รู้กันแน่ๆ…
*…หุ้นร้อนประจำวันที่ 26 ส.ค.59 เข้าข่ายมาตรการกำกับการซื้อขายระดับ 1 (Cash Balance: ซื้อขายด้วยเงินสดทั้งจำนวน) คือบริษัท ชูไก จำกัด (มหาชน)หรือ CRANE บริษัท อุตสาหกรรม อีเล็คโทรนิคส์ จำกัด (มหาชน) หรือ EIC ใบสำคัญแสดงสิทธิในการจองซื้อหุ้นสามัญบริษัท อุตสาหกรรมอีเล็คโทรนิคส์ จำกัด (มหาชน) ครั้งที่ 1 หรือ EIC-W1 ใบสำคัญแสดงสิทธิในการจองซื้อหุ้นสามัญบริษัท อุตสา หกรรม อีเล็คโทรนิคส์ จำกัด (มหาชน) ครั้งที่ 2 หรือ EIC-W2 ใบสำคัญแสดงสิทธิในการจองซื้อหุ้นสามัญบริษัท อุตสาหกรรม อีเล็คโทรนิคส์ จำกัด (มหาชน) ครั้งที่ 3 หรือ EIC-W3 บริษัท แอลดีซี เด็นทัล จำกัด (มหาชน) หรือ LDC บริษัท ไทยโพลีคอนส์ จำกัด (มหาชน) หรือ TPOLY ใบสำคัญแสดงสิทธิในการจองซื้อหุ้นสามัญบริษัท ไทยโพลีคอนส์ จำกัด (มหาชน) ครั้งที่ 2 หรือTPOLY-W2 มีผลตั้งแต่ 29 ส.ค.-7 ต.ค.59 และขยายช่วงดำเนินการ Case Balance บริษัท คราวน์ เทค แอดวานซ์ จำกัด (มหาชน)        หรือ AJD ใบสำคัญแสดงสิทธิในการจองซื้อหุ้นสามัญ บริษัท คราวน์ เทค แอดวานซ์ จำกัด (มหาชน) ครั้งที่ 1 หรือAJD-W1 ใบสำคัญแสดงสิทธิในการจองซื้อหุ้นสามัญ บริษัท คราวน์เทค แอดวานซ์ จำกัด (มหาชน) ครั้งที่ 2 หรือ AJD-W2 บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN มีผลตั้งแต่                29 ส.ค.-16 ก.ย.59…
*…เชิญพบกับสัมมนา Road to the Star Seasons 2# วันพฤหัสที่ 15 ก.ย.59 เวลา 18.00-20.00 น. ที่ Grande Centre Point Terminal 21 พิเศษลูกค้า KTBST สำรองที่นั่งและยืนยันที่นั่งทันที 100 ท่านแรก ที่ Wealth Consultant บุคลทั่วไปจองได้ที่ [email protected] หรือ 0-2648-1789 จำนวน 50 ท่านแรกเท่านั้น…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานี โทรทัศน์สปริงนิวส์ดิจิตอล ช่อง 19 เวลา9.30-10.00 น.พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลก เพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาด ออนเรดิโอ” ผ่านสถานีข่าวจริงสปริงเรดิโอ FM 98.5 MHz โดยสุภชัย ปกป้อง, บูรพา สงวนวงศ์และทีมงานข่าวหุ้นธุรกิจ ตั้งแต่เวลา 9.30-11.00 น.ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…
*…เท่านั้นไม่พอต่อเนื่องกันด้วย “ชัดลึกทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น